《齐天乐》
宋代·黄廷璹

十年汉上东风梦，依然淡烟莺晓。击马桥空，维舟岸易，谁识当时苏小。筹花斗草。任波浴斜阳，絮迷芳岛。笑底歌边，黛娥娇聚怕归早。

京尘衣袂易染，旧游随雾散，新恨难表。燕子朱扉，梨英翠箔，留得春光多少。睛丝漫绕。料带角香销，扇阴讲杳。细倚秋千，片云天共渺。

作者简介：黄廷璹(生卒事迹均不详)，号双溪。宋朝文人，《全宋词》收录其《解连环》(乍寒帘幕)等6首。